Nico Schlotterbeck. Nico Cedric Schlotterbeck (1999-yil 1-dekabr) – Germaniyalik professional futbolchi, Bundesliga jamoasi Borussia Dortmund va Germaniya milliy terma jamoasining markaziy himoyachisi. Karyerasi. SC Freiburg. Schlotterbeck 2019-yil 9-mart kuni SC Freiburg safida katta futboldagi debyutini oʻtkazadi. U Hertha BSCga qarshi oʻyinida Filipp Lienhart oʻrniga ikkinchi boʻlimda zaxiradan maydonga qoʻshiladi. Freiburg safidagi soʻnggi oʻyinda DFB-Pokal finalda magʻlubiyatga uchraydi, shunga qaramasdan Schlotterbeck finalning eng yaxshi oʻyinchisi sovriniga sazovor boʻldi. Union Berlin (ijara). 2020-yil 31-iyul kuni Schlotterbeck Union Berlin jamoasi bilan bir yillik ijara shartnoma imzolaydi. Borussia Dortmund. 2022-yil 2-may kuni Borussia Dortmund Schlotterbeck bilan besh yillik shartnoma imzolaganini eʼlon qildi. Bu transfer asalarilar uchun 25 million yevroga tushgan. Terma jamoadagi faoliyati. Schlotterbeck 2021-yil sentyabr oyida FIFA Jahon chempionati saralash bahslarida murabbiy Hansi Flick boshqaruvidagi Germaniya milliy terma jamoasidan ilk chaqiruvni oladi. U oʻzining debyutini 2022-yil 27-mart kuni Isroilga qarshi oʻrtoqlik oʻyinida oʻtkazadi. Keyinchalik esa 2022-yilgi FIFA Jahon chempionatining yakuniy qaydnomasiga ham kiritiladi. Schlotterbeck UEFA Yevro 2024 turnirida ham terma jamoasi tarkibiga jalb qilingan. Shaxsiy hayoti. Schlotterbeck Freiburg safida toʻp surgan sobiq professional futbolchi Niels Schlotterbeckning jiyani. Uning akasi Keven ham professional futbolchi boʻlib, hozirgi kunda Freiburg safida toʻp surmoqda. Sovrinlar. SC Freiburg Borussia Dortmund Germaniya U-21